གཞན་ཡང་ཁོང་གིས་བོད་ཀྱི་སྐད་ཡིག་དང་རིག་གཞུང་ལ་དུས་དང་རྣམ་པ་ཀུན་དུ་རྒྱབ་སྐྱོར་བྱེད་མཁན་ཞིག་ཆགས་དགོས་ཀྱི་ཡོད་སྐོར་དང་།ཁྲིམས་མཐུན་དང་བཟང་སྤྱོད་གཉིས་ཀ་ཡིན་པའི་ལས་ཀ་ཁོ་ན་གནང་དགོས་སྐོར།ལས་བྱེད་གོང་འོོག་སུ་འདྲ་ཞིག་ཡིན་རུང་འབྲེལ་བ་བྱེད་དགོས་བྱུང་ཚེ་འབྲེལ་བ་དེ་བཞིན་གསང་པོ་དང་།ཉེ་པོ།གསལ་པོ་ཞིག་བྱེད་དགོས་རྒྱུ་ཧ་ཅང་གལ་ཆེན་པོ་ཡིན་སྐོར།ལས་ཁུངས་ནང་མི་སུ་འདྲ་ཞིག་བཅར་བ་ཡིན་ནའང་འཚེར་སྣང་མེད་པ་ཞིག་བཟོ་དགོས་སྐོར་སྤྱི་དང་།ལྷག་པར་བོད་པའི་བཤད་རྒྱུན་ལྟར་དུས་དང་རྣམ་པ་ཀུན་ཏུ་སེམས་བཟང་པོ་བྱེད་དགོས་སྐོར་བཅས་ཀྱི་ལམ་སྟོན་གསུང་བཤད་གནང་།